एमाले उपमहासचिवसमेत रहेका सांसद विष्णु पौडेलले सरकारका कामकारबाही प्रभावकारी बनाउन संसदको सक्रिय भूमिका आवश्यक रहेको बताए । ‘संविधानले अपेक्षा गरेअनुसार समृद्धि र सामाजिक न्याय प्राप्त गर्न सरकारलाई झक्झक्याउने काम हुन्छ,’ पौडेलले भने, ‘विगतका दिनमा जनप्रतिनिधि रहने संस्थाको आलोचना पनि भएको थियो, अब यो संस्था आम नेपालीले विश्वास र भरोसा गर्न सक्ने र समस्याहरूको समाधान खोज्ने निर्णायक थलोका रूपमा रहनुपर्छ ।’
